Արվեստագետների ընտանիքում 1977-ից հասակ առնող Արենի առաջին մշակութային խենթավուն թրթիռների մասին այսօր ներողամիտ ժպիտով են հիշում երաժշտության, գրականության, կինոյի ու թատրոնի ոլորտներում հաստատված ծնողները: Փոքրիկ «պլագիատորը» իրեն դուր եկած բանաստեղծությունները մեծ ներշնչանքով ասմունքելիս դրանք որպես սեփական գործեր էր փորձում ներկայացնել: Հարազատների հետևողականությամբ շուտով բացահայտելով իրական հակումներն ու շնորհները` դպրոցում, հորից ժառանգած հումորի զգացումով, զվարթ անեկդոտներ էր գրում: